Partizanski odredi formirani na teritoriji Crne Gore bili su deo Narodnooslobodilačke vojske i partizanskih odreda Jugoslavije, koji su se tokom Narodnooslobodilačkog rata, od jula 1941. do maja 1945. godine, borili protiv okupatora i njegovih saradnika. Njima je komandovao Glavni štab NOV i PO Crne Gore, a po potrebi i Vrhovni štab NOV i POJ. 

Prvi partizanski odredi na teritoriji Crne Gore počeli su se formirati od avgusta do decembra 1941. godine. Na vojno-političkom savetovanju u Stolicama, održanom septembra 1941. godine, rukovodstvo Narodnooslobodilačkog pokreta je jasno definisalo organizaciju partizanskih odreda. 

U toku Narodnooslobodilačkog rata na teritoriji Crne Gore formirano je preko petnaest partizanskih odreda, a najveći broj njih formiran je tokom i posle gušenja Trinaestojulskog ustanka 1941. godine. Posle Trinaestojulskog ustanka i Prve neprijateljske ofanzive, decembra 1941. godine, glavnina partizanskih odreda iz Crne Gore povukla se u Sandžak, pa potom u istočnu Bosnu, gde su ovi odredi činili osnovu za stvaranje prvih partizanskih brigada. 

Tokom 1942. i 1943. godine, većina odreda bila je u sastavu crnogorskih proleterskih brigada koje su se pretežito borile po Bosni i Hercegovini, dok su u Crnoj Gori, usled krize ustanka, mnogi odredi bili rasformirani. Krajem 1943. i početkom 1944. godine, dolazi do ponovnog osnivanja mnogih partizanskih odreda. Posle oslobođenja Crne Gore, krajem 1944. godine, partizanski odredi su rasformirani, a njihovo ljudstvo je ili upućivano u sastav drugih jedinica NOVJ ili KNOJ-a ili demobilisano.

Spisak partizanskih odreda u Crnoj Gori
---------------------------------------

| **odred** | **datum formiranja** | **mesto formiranja** | **komandant** | **politički komesar** |
| --- | --- | --- | --- | --- |
| **Odred „Bijeli Pavle"** | 29. novembar 1941. | Bjelopavlići |  |  |
| **Bjelopoljski odred** | februar 1942. | rejon Bijelog Polja |  |  |
| **Durmitorski odred** | 11. novembar 1941. | srez Šavnika i Nikšića | Momčilo Poleksić |  |
| **Zetski odred** | 8. avgust 1941. | okolina Podgorice |  |  |
| **Kolašinski odred** | 3. februar 1944. | rejon Kolašina |  |  |
| **Komski odred** | 11. novembar 1941. | srez Kolašina, Andrijevice i Berana |  |  |
| **Lovćenski odred** | polovina oktobra 1941. | rejon Lovćena |  |  |
| **Nikšićki odred** | 29. novembar 1941. | srez Nikšića |  |  |
| **Pljevaljski odred** | 20. februar 1942. | okolina Pljevalja |  |  |
| **Pribojski odred** | krajem oktobra 1943. | rejon Priboja |  |  |
| **Prijepoljski odred** | krajem oktobra 1943. | Sandžak |  |  |
| **Partizanski odred „Radomir Mitrović"** | sredina februara 1942. | rejon Kolašina |  |  |
| **Prvi sandžački odred** | 9. oktobar 1944. | Sandžak |  |  |
| **Drugi sandžački odred** | 9. oktobar 1944. | Sandžak |  |  |
| **Treći sandžački odred** | 9. oktobar 1944. | Sandžak |  |  |
| **Crnogorski odred** | 15. novembar 1941. | Sandžak | Arso Jovanović | Bajo Sekulić, nh |
| **Crnogorsko-sandžački odred** | 21. decembar 1941. | Sandžak |  |  |

Literatura
----------


|  |  |
| --- | --- |
|  | ***Portal NOB***  |

* **Vojna enciklopedija** (knjiga sedma), Beograd 1974. godina.

| * p
* r
* u
Partizanski odredi Jugoslavije |
| --- |
| Partizanski odredi iz Bosne i Hercegovine • Partizanski odredi iz Vojvodine • Partizanski odredi sa Kosova i Metohije • Partizanski odredi iz Makedonije • Partizanski odredi iz Slovenije • Partizanski odredi iz Srbije • Partizanski odredi iz Hrvatske • Partizanski odredi iz Crne Gore \* Spisak partizanskih odreda u Jugoslaviji |  |